Firea i-a adus pe posturi grele in Primaria Capitalei pe oamenii lui Pandele

Gabriela Firea a postat pe pagina sa de Facebook imagini de la prima intalnire pe care a avut-o in calitate de primar al Capitalei cu directorii din primarie. Chiar langa ea se afla unul dintre oamenii-cheie ai lui Florentin Pandele.

In stanga Gabrielei Firea se afla Speranta Cliseru, care inca figureaza ca administrator public al orasului Voluntari, fiind mana dreapta a lui Florentin Pandele, sotul primarului Capitalei. Speranta Cliseru a fost si prefect al judetului Ilfov in perioada 2013-2014.

Speranta Cliseru a fost numita de Pandele si in consiliul de administratie de la SC Green City Voluntari SA.

Speranta Cliseru are o declaratie de avere curioasa. Ea avea in 2013 nu mai putin de sase apartamente, patru la Brasov, si cate unu la Bucuresti si Constanta. Apartamentul din Bucuresti are o suprafata impresionanta, de 200 de metri patrati. Insa in declaratie de avere pe 2015 mai figureaza doar doua apartamente.

Pe langa astea, mai detine patru terenuri: doua in Constanta, unul in Voluntari, si altul in Brasov.

Iti place aktual24.ro? Urmareste fluxul de stiri aktual24.ro si pe Facebook

Comentarii: